**PROGRAMUL EDUCAȚIE ȘI OCUPARE 2021-2027**

Prioritate: 4. Antreprenoriat și economie socială

Obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanției pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+). Acțiunea 4.a.2 Sprijin pentru dezvoltarea antreprenoriatului

Apel: PEO/103/PEO\_P4/OP4/ESO4.1/PEO\_A52 - Sprijin pentru înființarea de întreprinderi sociale în mediul urban - Regiuni mai puțin dezvoltate

Cod SMIS: 313367

Titlu Proiect: Dinamism și dezvoltare urbană prin economia socială

**📜 Principiile Economiei Sociale și formele juridice pentru întreprinderile sociale**

**📍** Cu sediul în Baia Mare, **Asociația Profesională Neguvernamentală de Asistență Socială – ASSOC** este unul dintre cei mai importanți furnizori de servicii de asistență socială din județ și un reper la nivel național. Organizația se concentrează și pe încurajarea inovațiilor sociale și a economiei sociale.

🔷 Un exemplu concret de inițiativă de succes în economia socială este proiectul „Dinamism și dezvoltare urbană prin economia socială”, ID 313367. Acest proiect, finanțat prin Programul Educație și Ocupare 2021-2027, urmărește sprijinirea economiei sociale prin înființarea a 28 de întreprinderi sociale în mediul urban. Aceste întreprinderi vor genera minimum 136 de locuri de muncă pentru persoane aflate în căutarea unui loc de muncă, șomeri, șomeri de lungă durată și persoane din grupuri vulnerabile.

Prin acest proiect, ASSOC oferă finanțare de 75.000 euro pentru fiecare întreprindere socială în **mediul urban,** facilitând astfel dezvoltarea sustenabilă a afacerilor care au un impact pozitiv asupra comunității.

Persoanele care pot să acceseze această finanțare trebuie să aibă domiciliul stabil în **Regiunea Nord-Vest** (județele: Maramureș, Cluj, Sălaj, Satu Mare, Bistrița-Năsăud și Bihor), în mediul urban.

Pentru ca persoanele să fie eligibile și să fie încadrate în grupul țintă al proiectului, trebuie sa se încadreze în cel puțin una din următoarele categorii:

* persoane aflate în căutarea unui loc de muncă (persoane înregistrate la AJOFM);
* tineri cu vârsta de peste 30 de ani (maxim 35 de ani);
* șomeri;
* șomeri de lungă durată;
* persoane din grupuri dezavantajate pe piața muncii (de exemplu: persoane cu dizabilități, persoane de etnie romă etc.);
* persoane inactive (de exemplu: studenţi, pensionari, persoane casnice)

**Beneficiile proiectului:**  
✅ Crearea de noi locuri de muncă, stimulând economia locală.  
💰 Finanțări nerambursabile de 75.000 Euro pentru antreprenorii sociali.  
📚 Dezvoltarea competențelor antreprenoriale printr-un curs de 180 de ore – „Antreprenor în economia socială.”

🔷 Legea nr. 219/2015 privind economia socială reprezintă cadrul legislativ principal care reglementează funcționarea întreprinderilor sociale în România. Aceasta stabilește principiile, forma juridică și tipurile de întreprinderi sociale, asigurând o structură clară pentru actorii implicați în domeniul economiei sociale.



1. **Definiția și principiile Economiei Sociale**

**Economia socială** reprezintă ansamblul activităților private cu caracter economic și social, servind interesul general, interesele unei colectivități și/sau interesele personale nepatrimoniale, prin creșterea incluziunii sociale și/sau furnizarea de bunuri, prestarea de servicii și/sau execuția de lucrări.

**Economia socială** are la bază inițiativa privată, voluntară și solidară, cu un grad ridicat de autonomie și responsabilitate, precum și distribuirea limitată a profitului sau excedentului, după caz, către asociați sau membri.

📜 Conform **articolului 4 din Legea 219/2015,** economia socială se bazează pe următoarele principii fundamentale:

a) prioritate acordată individului și obiectivelor sociale față de creșterea profitului;

b) solidaritate și responsabilitate colectivă;

c) convergența dintre interesele membrilor asociați și interesul general și/sau interesele unei colectivități;

d) control democratic al membrilor, exercitat asupra activităților desfășurate;

e) caracter voluntar și liber al asocierii în formele de organizare specifice domeniului economiei sociale;

f) personalitate juridică distinctă, autonomie de gestiune și independență față de autoritățile publice;

g) alocarea celei mai mari părți a profitului/excedentului financiar pentru atingerea obiectivelor de interes general, ale unei colectivități sau în interesul personal nepatrimonial al membrilor;

h) proces decizional transparent și responsabil în interesul colectivității pe care o deservește.

**🏛️ B. Forme juridice pentru Întreprinderile Sociale**

Conform **Legii nr. 219/2015**, întreprinderile sociale pot fi înființate sub mai multe forme juridice, potrivit dispozițiilor **art. 3**, după cum urmează:

a) societățile cooperative care funcționează în baza Legii nr. 1/2005 privind organizarea și funcționarea cooperației, republicată, cu modificările ulterioare;

b) cooperativele de credit, care funcționează în baza Ordonanței de urgenta a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare;

c) asociațiile și fundațiile, care funcționează în baza Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare;

d) casele de ajutor reciproc ale salariaților, care funcționează în baza Legii nr. 122/1996 privind regimul juridic al caselor de ajutor reciproc ale salariaților și al uniunilor acestora, republicată; e) casele de ajutor reciproc ale pensionarilor, care sunt înființate și funcționează în baza Legii nr. 540/2002 privind casele de ajutor reciproc ale pensionarilor, cu modificările și completările ulterioare;

f) societățile agricole, care funcționează în baza Legii nr. 36/1991 privind societățile agricole și alte forme de asociere în agricultură, cu modificările și completările ulterioare;

g) cooperativele agricole care funcționează în baza Legii cooperației agricole nr. 566/2004, cu modificările și completările ulterioare;

h) orice alte categorii de persoane juridice, indiferent de domeniul de activitate, care respectă, conform actelor legale de înființare și organizare, cumulativ, definiția și principiile economiei sociale prevăzute în prezenta lege.

💡 **Aceste forme juridice asigură diversitate și flexibilitate în funcționarea întreprinderilor sociale**, oferind soluții adaptate nevoilor comunităților și principiilor economiei sociale. 🌍✨

**📖 Cele mai uzuale forme juridice pentru întreprinderile sociale**

Dintre formele juridice existente, vă prezentăm cele mai uzuale variante pentru întreprinderile sociale, alături de avantajele și dezavantajele fiecăreia, pentru a vă ajuta să alegeți în funcție de nevoile dumneavoastră.

🔷 **1. ASOCIAȚII ȘI FUNDAȚII**  
📜 **Reglementare:** Constituite conform Ordonanței Guvernului nr. 26/2000.  
🔄 **Funcționare:** Pot activa ca întreprinderi sociale dacă desfășoară activități economice și respectă principiile economiei sociale.

✅ **Avantaje:**

* Favorizează accesul la finanțare nerambursabilă.

❌ **Dezavantaje:**

* Limitări în generarea de venituri din activități economice.

🔷 **2. COOPERATIVE**  
📜 **Reglementare:**

* Cooperativele de gradul I (ex: de consum, meșteșugărești), conform Legii nr. 1/2005.
* Cooperativele agricole, conform Legii nr. 566/2004.

✅ **Avantaje:**

* Promovează asocierea și oferă beneficii membrilor.
* Structură democratică și participativă.

❌ **Dezavantaje:**

* Necesită participarea activă a membrilor.
* Poate fi mai dificil de administrat.

🔷 **3. SOCIETĂȚI COMERCIALE**  
📜 **Reglementare:** Societăți comerciale care respectă cerințele Legii nr. 219/2015 prin reinvestirea profitului și promovarea incluziunii sociale.

✅ **Avantaje:**

* Flexibilitate în gestionarea activităților economice.
* Acces mai ușor la credite și finanțări externe.

❌ **Dezavantaje:**

* Controlul reinvestirii profitului poate fi provocator.
* Necesită contabilitate mai complexă.

🔷 **4. FEDERAȚII ȘI UNIUNI**  
📜 **Reglementare:** Organizații formate din alte structuri juridice implicate în economia socială.

✅ **Avantaje:**

* Reunesc organizații pentru o cauză comună.
* Capacitate sporită de susținere a proiectelor comune.

❌ **Dezavantaje:**

* Procese decizionale mai complexe.
* Limitări în desfășurarea activităților economice.

💡 Fiecare formă juridică oferă avantaje și provocări unice. Alegerea potrivită depinde de nevoile și obiectivele întreprinderii sociale. 🏛️✨



🌟 **Asociația Profesională Neguvernamentală de Asistență Socială – ASSOC** este organizată sub forma unei **asociații**, conform legislației în vigoare. Aceastafuncționează în conformitate cu principiile economiei sociale, desfășurând activități economice care servesc interesului general și comunității. Proiectul „Dinamism și dezvoltare urbană prin economia socială” este un exemplu concret despre cum o astfel de organizație poate genera schimbări pozitive.

**🌍 Impactul asupra comunității:**

✅ **Crearea de locuri de muncă** în mediul urban pentru minim 136 de persoane dezavantajate sau făcând parte din categorii vulnerabile.  
✅ **Sprijinirea antreprenorilor locali** prin finanțarea nerambursabilă de 75.000 euro.  
✅ **Îmbunătățirea incluziunii sociale** prin sprijinirea a minim 136 de persoane aflate în căutarea unui loc de muncă, șomeri, șomeri de lungă durată, persoane din grupuri dezavantajate pe piața muncii, persoane inactive.  
✅ **Dezvoltarea comunităților urbane**, oferind soluții economice sustenabile și contribuind la reducerea șomajului.

De menționat că toate acțiunile întreprinse prin acest proiect sunt în conformitate cu prevederile art. 9 din Regulamentul UE nr. 2021/1060 și cu prevederile art. 6 și 28 din Regulamentul UE nr. 1057/2021, atât în pregătirea, cât și în  implementarea activităților asigurându-se respectarea principiilor orizontale, respectiv  egalitatea de șanse (egalitate de gen, nediscriminare, accesibilitate persoane cu dizabilități, schimbări demografice), dezvoltare durabilă (poluatorul plătește,  utilizarea eficientă a resurselor, reziliența la dezastre) și principiul DNSH, cât și a temelor secundare, respectiv nediscriminare, investiții în întreprinderi mici și mijlocii (IMM-uri) și contribuție la competențele și locurile de muncă verzi și la economia verde.